**Er du en bygdegründer?**

**Vi søker bygdegründere med pågangsmot til vår Askeladdpris på 30.000 kroner.**

Askeladdprisen er et samarbeid mellom Norges Bondelag og Landkreditt, og deles ut til unge etablerere på bygdene. Prisen på 30.000 kroner kan deles mellom to kandidater og deles ut på Norges Bondelags årsmøte hvert år i juni måned. Dette er kriteriene:

* + Du må være under 35 år
	+ Du er i ferd med, eller har etablert ny næringsvirksomhet på bygda.
	+ Du har utvist kreativitet og pågangsmot
	+ Virksomheten din har bidratt til å skape en eller flere nye arbeidsplasser i lokalsamfunnet

Juryen består av to representanter fra Norges Bondelag, to fra Landkreditt og en fra Norges Bygdeungdomslag.

* Dette er en pris til unge bygdegründere med et solid konsept, stort engasjement og et oppriktig ønske om å utvikle sin næringsvirksomhet for både sin egen og bygdas del, sier leder Lars Petter Bartnes i Norges Bondelag.
* Vi ser at nytenking og kreative gründere er viktig for å skape flere arbeidsplasser på bygdene. Dette er med på å styrke grunnlaget for et landbruk over hele landet, sier styreleder Knut A Nordmo i Landkreditt SA.

**Prisen har betydd mye for fjorårets Askeladd**

Fjorårets Askeladd ble Synnøve Galaasen Olsen, en fersk matgründer fra Trysil som ville bidra til å vise hva Trysil har å by på av råvarer og opplevelser.

- Askeladdprisen har betydd mye for Akre Matopplvelser. Det er mange som har fått vite om meg som jeg ikke ville ha nådd hadde det ikke vært for Askeladdprisen. Det er også en herlig følelse at flere har troa på gründerprosjektet mitt. Selv om jeg alltid har hatt troa selv er det å få anerkjennelse fra andre et stort løft for selvtilliten, sier Synnøve Galaasen Olsen.

**Søknadsfrist 26.april.** Prisen deles ut på årsmøtet i Norges Bondelag på Lillehammer 10. juni.

Hvem som helst kan nominere. [Søknadsskjema finner du her](https://response.questback.com/norgesbondelagbondelagetsse/qiajlgvzjj/)

[Les mer her om Askeladdprisen her.](http://www.bondelaget.no/askeladdprisen/)

**Juryen:**
Fra Norges Bondelag: Leder Lars Petter Bartnes og fylkesleder i Hordaland Frøydis HaugenFra Landkreditt: Styreleder Knut A. Nordmo, og Anders Sigstad
Fra Norges Bygdeungdomslag: Leder Gunn Jorunn Sørum

**Kontaktpersoner:**

Kari Marte Sjøvik
Rådgiver i Norges Bondelag
Mobilnr: 414 60 387
E-post: kari.marte.sjovik@bondelaget.no

Anders Sigstad
Organisasjonssjef i Landkreditt Bank
Telefon: 23 00 88 09
Mobil: 911 55 233
E-post: anders.sigstad@landkredittbank.no